**איך נציג את מה שעשינו? (שעה)**

מטרות-  
1. החניך יחשוב בצורה יצירתית  
2. החניך ייקח חלק פעיל בבחירה על כיצד יציגו את העשייה  
3. החניך יבין את גודל העשייה שלו וחשיבות ההצגה

מהלך-

1. סבב מה נשמע (10 דקות)

כל חניך ישתף מה שלומו ואיך עבר עליו היום.

1. משחק פתיחה (10 דקות)
2. חמשת הממים (20 דקות)

נשאל את החניכים מי יודע מה אלו חמשת הממים? אם לא יודעים - רוצים לנחש?

נפזר על הרצפה חמישה דפים שעל כל אחד כתוב (משני צידי הדף) מילה אחרת: **מה? מי? מתי? מקום? מדוע?**

נסביר לחניכים שעברנו השנה תהליך ביחד, וחלק מהסוף של תהליך הוא ההצגה של התוצרים. לפעמים זה יכול להיות לא פשוט להחליט איך ומה נציג, ולכן ניעזר בחמשת הממים.

נבקש מתנדב שיבחר את אחת המילים, ניתן לו כלי כתיבה ונבקש ממנו לכתוב ביחד עם הקבוצה תשובות למילות שאלה בהקשר לעשייה שלנו השנה. (חשוב לכתוב רק בצד אחד של הדף!)

מה - מה עשינו השנה?

מי - מי עשה את מה שעשינו השנה? מה היה התפקיד של כל אחד?

מתי - מתי עשינו? כמה זמן לקח לנו כל דבר?

מקום - איפה עשינו? רק בבית נוער? (מקום לא חייב להיות פיזי…)

מדוע - למה עשינו את מה שעשינו? מה הייתה המטרה שלנו? האם השגנו אותה?

1. איך נציג את מה שעשינו? (20 דקות)

נבקש מהחניכים להפוך את הדפים ולראות שגם בצד השני כתובות מילות השאלה. כעת, נבקש ממתנדב אחר לכתוב ביחד עם הקבוצה תשובות למילות שאלה בהקשר להצגת התוצרים של העשייה שלנו.

מה - מה אנחנו רוצים להציג ממה שעשינו השנה?

מי - מי יציג את מה שעשינו השנה? מה יהיה התפקיד של כל אחד? מי יהיה מוזמן?

מתי - מתי נציג? כמה זמן ייקח לנו להכין הכל?

מקום - איפה נציג את מה שעשינו השנה?

מדוע - מה המטרה שלנו בהצגת התוצרים? מה חשוב לנו?

לאחר שנענה על כל השאלות, נסכם ביחד עם החניכים מהי דרך ההצגה שבחרנו ונחליט על תכנית פעולה לפעולות הקרובות. כתיבת משימות, חלוקה לצוותים וכדומה.